# 

# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi y Cyd-ddatganiad Pysgodfeydd** |
| **DYDDIAD** | **23 Tachwedd 2022** |
| **GAN** | **Lesley Griffiths AS, y Gweinidog Materion Gwledig, Gogledd Cymru a’r Trefnydd** |

Bydd Aelodau'r Senedd am fod yn ymwybodol bod Cyd-ddatganiad Pysgodfeydd y DU (JFS) wedi ei gyhoeddi ar y cyd heddiw gan holl Weinyddiaethau'r DU ac mae i'w weld [yma](https://llyw.cymru/y-cyd-ddatganiad-ar-bysgodfeydd)*.*

Mae'r Datganiad yn pennu y cyfeiriad ar gyfer rheoli pysgodfeydd yn y DU dros y blynyddoedd nesaf ac yn ffurfio rhan allweddol o'r [Fframwaith Pysgodfeydd](https://www.gov.uk/government/publications/fisheries-management-and-support-provisional-common-framework) Newydd.

Mae'r datganiad a gyhoeddwyd yn cydnabod bod amgylchedd morol iach yn sail i sector pysgota iach a chymunedau arfordirol sy'n ffynnu. Mae'n cadarnhau ein hymrwymiad i ddiogelu ac adfer stociau, yn ogystal â gwella iechyd yr amgylchedd morol.

Mae ymateb ffurfiol i'r ymgynghoriad ar y Datganiad drafft wedi'i gyhoeddi ar yr un pryd. Mae'n ategu'r crynodeb ffeithiol o ymatebion i'r ymgynghoriad a gyhoeddwyd ar 1 Gorffennaf ac sydd i'w weld [yma](https://llyw.cymru/cyd-ddatganiad-ar-bysgodfeydd?_ga=2.204709717.413972704.1669018513-942135340.1668156878&_gl=1*ujrjdp*_ga*OTQyMTM1MzQwLjE2NjgxNTY4Nzg.*_ga_L1471V4N02*MTY2OTAzNzE4MS45LjEuMTY2OTAzNzQ5MS4wLjAuMA..).

Wrth inni droi ein ffocws at gyflawni'r polisïau a'r ymrwymiadau a nodir yn y Datganiad, byddwn yn parhau i ymgysylltu â rhanddeiliaid i rannu diweddariadau ar gynnydd, gan gynnwys rhaglen y Cynllun Rheoli Pysgodfeydd.